33. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ. 3734/228 της 23 Ιουν./19 Ιουλ.  1977 (ΦΕΚ Β΄ 685) Περί αναγραφής του φορολογικού μητρώου εισαγωγέων στα Τελωνειακά παραστατικά. Έχοντας υπόψη: 1.Τις διατάξεις της περιπτ. δ’ του άρθρ. 49 του Π.Δ. 99/1977 «περί Κώδικος Φορολογικών Στοιχείων». 2.Την ανάγκη αναγραφής του αριθμού φορολογικού μητρώου του εισαγωγέα ή παραλήπτη στις διασαφήσεις εισαγωγής, διασαφήσεις εξαγωγής και αιτήσεις αναλώσεως που καταθέτονται για τον τελωνισμό εμπορευμάτων, ώστε να είναι δυνατή η αυτόματη επεξεργασία από τη Μηχανογραφική Υπηρεσία Φορολογίας (Μ.Υ.Φ.) των στοιχείων που είναι απαραίτητα για το φοροτεχνικό έλεγχο, αποφασίζουμε: 1.Στις διασαφήσεις εισαγωγής, διασαφήσεις εξαγωγής και αιτήσεις αναλώσεως που καταθέτονται για τον τελωνισμό εμπορευμάτων, θα αναγράφεται και ο αριθμός φορολογικού μητρώου του εισαγωγέα ή εξαγωγέα. 2.Επιτρέπεται η μή αναγραφή στα ανωτέρω παραστατικά τελωνισμού του αριθμού φορολογικού μητρώου, στις περιπτώσεις: α)Τελωνισμού ειδών που συνοδεύονται από επιβάτες, τα οποία δεν προορίζονται για εμπόριο και τελωνίζονται με πρωτόκολλο εξετάσεως αποσκευών επιβάτου. β)Εισαγωγής ή εξαγωγής αγαθών από το Δημόσιο, τα Νομικά πρόσωπα δημοσίου δικαίου και τα λοιπά νομικά πρόσωπα μη κερδοσκοπικού χαρακτήρα. γ)Τελωνισμού εμπορευμάτων από φυσικά πρόσωπα, που στερούνται αριθμού φορολογικού μητρώου, εφόσον υποβάλλουν υπεύθυνη δήλωση του Ν.Δ. 105/69 ότι δεν είναι επιτηδευματίες. Στη δήλωση αυτή αναγράφεται και ο αρμόδιος Οικον. Έφορος για τη φορολογία του φυσικού προσώπου. Στο τέλος κάθε μήνα, οι δηλώσεις αυτές θα αποστέλλονται από τις Τελωνειακές Αρχές στη Μηχανογραφική Υπηρεσία Φορολογίας, η οποία μετά προηγουμένη ταξινόμηση, θα τις αποστέλλει στο τέλος κάθε χρόνου στους αρμοδίους Οικον. Εφόρους. Σελ. 130(α) Τεύχος Ι-12-2 Σελ. 4 27.Β.δ.33 Βιβλία και Φορολογικά Στοιχεία 